CELEX: 32019D0294
Language: mt
Date: 2019-02-18 00:00:00
Title: Deċiżjoni ta' Implimentazzjoni tal-Kummissjoni (UE) 2019/294 tat-18 ta' Frar 2019 li tistabbilixxi l-lista tat-territorji u tal-pajjiżi terzi awtorizzati biex l-Unjoni timporta minnhom klieb, qtates u inmsa, u l-mudell taċ-ċertifikat tas-saħħa tal-annimali għal dawn l-importazzjonijiet (notifikata bid-dokument C(2019) 1059) (Test b'rilevanza għaż-ŻEE.)

20.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 48/41
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/294
         tat-18 ta' Frar 2019
         li tistabbilixxi l-lista tat-territorji u tal-pajjiżi terzi awtorizzati biex l-Unjoni timporta minnhom klieb, qtates u inmsa, u l-mudell taċ-ċertifikat tas-saħħa tal-annimali għal dawn l-importazzjonijiet
         
            
               (notifikata bid-dokument C(2019) 1059)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (1), u b'mod partikolari l-frażi ta' introduzzjoni u l-punt (b) tal-ewwel subparagrafu tal-Artikolu 17(2), il-punt (a) tal-Artikolu 17(3) u l-Artikolu 19 tagħha,
         Billi:
         
                     (1)
                  
                  
                     Id-Direttiva 92/65/KEE tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fl-Unjoni ta' ċerti annimali. Din tipprevedi li l-kundizzjonijiet dwar l-importazzjoni tal-klieb, tal-qtates u tal-inmsa jridu jkunu għall-inqas ekwivalenti għall-kundizzjonijiet rilevanti previsti fir-Regolament (UE) Nru 576/2013 tal-Parlament Ewropew u tal-Kunsill (2).
                  
               
                     (2)
                  
                  
                     Ir-Regolament (UE) Nru 576/2013 jipprevedi li meta l-għadd ta' klieb, qtates jew insma li jiġu spustati għal skopijiet mhux kummerċjali f'moviment wieħed ikun iżjed minn ħamsa, dawk l-annimali domestiċi għandhom jikkonformaw mal-ħtiġijiet dwar is-saħħa tal-annimali stipulati fid-Direttiva 92/65/KEE għall-ispeċijiet ikkonċernati, minbarra ċerti kategoriji ta' annimali li għalihom hemm deroga prevista fl-Artikolu 5(2) tar-Regolament (UE) Nru 576/2013 skont ċerti kundizzjonijiet.
                  
               
                     (3)
                  
                  
                     Id-Direttiva 92/65/KEE tipprevedi li l-klieb, il-qtates u l-inmsa għandhom jiġu impurtati fl-Unjoni minn dawk il-pajjiżi terzi biss li huma elenkati f'lista stabbilita skont il-proċedura msemmija f'dik id-Direttiva. Barra minn hekk, dawn l-annimali jrid ikollhom magħhom ċertifikat tas-saħħa li jkun jaqbel ma' mudell imfassal skont il-proċedura msemmija hemmhekk.
                  
               
                     (4)
                  
                  
                     Id-Deċiżjoni ta' Implimentazzjoni tal-Kummissjoni 2013/519/UE (3) jistabbilixxi l-mudell taċ-ċertifikat tas-saħħa komuni għall-importazzjonijiet fl-Unjoni ta' klieb, qtates u inmsa, u jipprevedi li t-territorji jew il-pajjiżi terzi, u kull-territorju jew pajjiż terz li jgħaddu minnhom jenħtieġ li jkunu elenkati fl-Anness I tad-Deċiżjoni tal-Kummissjoni 2004/211/KE (4), fil-Parti 1 tal-Anness II tar-Regolament tal-Kummissjoni (UE) Nru 206/2010 (5), jew fl-Anness II tar-Regolament ta' Implimentazzjoni tal-Kummissjoni (UE) Nru 577/2013 (6).
                  
               
                     (5)
                  
                  
                     Billi d-Deċiżjoni 2004/211/KE tħassret u ġiet issostitwita bir-Regolament ta' Implimentazzjoni tal-Kummissjoni (UE) 2018/659 (7) fl-1 ta' Ottubru 2018, jenħtieġ li wieħed jirreferi għal-lista ta' pajjiżi terzi u partijiet mit-territorju ta' pajjiżi terzi li minnhom jidħlu fl-Unjoni konsenji ta' ekwidi u tas-semen, l-ova u l-embrijuni tagħhom stabbilita fl-Anness I ta' dak ir-Regolament. Madankollu jkun tajjeb li jiġi ċċarat li l-importazzjoni ta' klieb, qtates u inmsa mill-pajjiżi terzi elenkati f'dak l-Anness jenħtieġ li jiġu awtorizzati biss jekk il-pajjiż terz ikkonċernat ikun elenkat mingħajr il-limitu taż-żmien indikat fil-kolonna 16 tal-Anness I tar-Regolament ta' Implimentazzjoni (UE) 2018/659.
                  
               
                     (6)
                  
                  
                     Għaldaqstant, jenħtieġ li din id-Deċiżjoni tipprevedi li l-importazzjonijiet ta' klieb, qtates jew insma fl-Unjoni jkunu awtorizzati biss mit-territorji u mill-pajjiżi terzi elenkati fil-Parti 1 tal-Anness II tar-Regolament (UE) Nru 206/2010, fl-Anness II tar-Regolament ta' Implimentazzjoni (UE) Nru 577/2013, jew li huma elenkati mingħajr limitu taż-żmien fl-Anness I tar-Regolament ta' Implimentazzjoni (UE) 2018/659.
                  
               
                     (7)
                  
                  
                     Ir-Regolament (UE) Nru 576/2013 jipprevedi li l-klieb, il-qtates u l-inmsa ma għandhomx jiġu spustati minn territorju jew minn pajjiż, barra dawk elenkati fl-Anness II tar-Regolament ta' Implimentazzjoni (UE) Nru 577/2013, għal ġol-Unjoni sakemm ma jkunux għaddew minn test ta' titrazzjoni għall-antikorpi tar-rabja li jikkonforma mar-rekwiżiti ta' validità stabbiliti fl-Anness IV tar-Regolament (UE) Nru 576/2013.
                  
               
                     (8)
                  
                  
                     Fost dawk ir-rekwiżiti hemm l-obbligu li dak it-test isir f'laboratorju approvat skont id-Deċiżjoni tal-Kunsill 2000/258/KE (8) li tipprevedi li l-Agence française de sécurité sanitaire des aliments (AFSSA) f'Nancy, fi Franza (li mill-1 ta' Lulju 2010 ġiet integrata fl-Agence nationale de sécurité sanitaire de l'alimentation, de l'environnement et du travail, ANSES) trid tevalwa l-laboratorji tal-Istati Membri u tal-pajjiżi terzi biex dawn jiġu awtorizzati li jwettqu t-testijiet seroloġiċi li jikkontrollaw l-effettività tat-tilqim kontra r-rabja fil-klieb, fil-qtates u fl-insma.
                  
               
                     (9)
                  
                  
                     Il-mudell taċ-ċertifikat tas-saħħa komuni għall-importazzjonijiet fl-Unjoni ta' klieb, qtates u inmsa stabbilit fil-Parti 1 tal-Anness tad-Deċiżjoni ta' Implimentazzjoni 2013/519/UE japplika wkoll għall-importazzjoni ta' klieb, qtates u insma għall-korpi, istituti u ċentri approvati skont id-Direttiva 92/65/KEE. Billi jista' jkun il-każ li ma jkunx ingħata tilqim kontra r-rabja lil dawn l-annimali, jenħtieġ li din id-Deċiżjoni tipprevedi li l-importazzjoni fl-Unjoni ta' klieb, qtates jew insma ddestinati għall-korpi, l-istituti u ċ-ċentri approvati skont id-Direttiva 92/65/KEE jkunu awtorizzati biss mit-territorji u mill-pajjiżi terzi elenkati fl-Anness II tar-Regolament ta' Implimentazzjoni (UE) Nru 577/2013.
                  
               
                     (10)
                  
                  
                     Id-Direttiva tal-Kunsill 96/93/KE (9) tistipula r-regoli li jridu jiġu osservati biex jinħarġu ċ-ċertifikati meħtieġa mil-leġiżlazzjoni veterinarja biex ma ssirx ċertifikazzjoni li tqarraq jew frawdulenti. Jenħtieġ li jiġi żgurat li l-veterinarji uffiċjali tal-pajjiżi terzi japplikaw regoli u prinċipji li għall-inqas ikunu ekwivalenti ma' dawk stipulati f'dik id-Direttiva meta joħorġu ċ-ċertifikati tas-saħħa.
                  
               
                     (11)
                  
                  
                     Barra minn hekk, wara r-rieżami obbligatorju tar-Regolament ta' Delega tal-Kummissjoni (UE) Nru 1152/2011 (10), ir-Regolament Delegat adottat tal-Kummissjoni (UE) 2018/772 (11) li fost affarijiet oħra jistipula r-regoli għall-kategorizzazzjoni tal-Istati Membri jew ta' partijiet minnhom, rigward l-eliġibbiltà tagħhom biex japplikaw miżuri preventivi tas-saħħa għall-kontroll tal-infezzjoni tal-klieb bl-Echinococcus multilocularis. Dak ir-Regolament ħassar ir-Regolament ta' Delega (UE) Nru 1152/2011 b'effett mill-1 ta' Lulju 2018.
                     Il-lista tal-Istati Membri li jikkonformaw mar-regoli għall-kategorizzazzjoni stabbiliti fir-Regolament Delegat (UE) 2018/772 fit-territorju kollu tagħhom jew f'partijiet minnu hija stabbilita fl-Anness tar-Regolament ta' Implimentazzjoni tal-Kummissjoni (UE) 2018/878 (12). Għaldaqstant jixraq li r-referenzi għar-Regolament ta' Delega (UE) Nru 1152/2011 jiġu sostitwiti minn referenzi għar-Regolament Delegat (UE) 2018/772 u għar-Regolament ta' Implimentazzjoni (UE) 2018/878 fil-mudell taċ-ċertifikat tas-saħħa.
                  
               
                     (12)
                  
                  
                     Għalhekk jenħtieġ li din id-Deċiżjoni tistabbilixxi l-lista l-ġdida tat-territorji u tal-pajjiżi terzi li hija awtorizzata l-importazzjoni ta' klieb, qtates jew inmsa minnhom, u l-mudell ta' ċertifikat tas-saħħa komuni għall-importazzjonijiet ta' dawn l-annimali fl-Unjoni. Għalhekk jenħtieġ li d-Deċiżjoni 2013/519/UE titħassar.
                  
               
                     (13)
                  
                  
                     Sabiex jiġi evitat it-tfixkil tal-importazzjoni fl-Unjoni ta' konsenji ta' klieb, qtates jew inmsa, jeħtieġ li jiġi previst perjodu tranżizzjonali sal-31 ta' Diċembru 2019 biex, suġġett għal ċerti kundizzjonijiet, jibqgħu jintużaw il-mudelli taċ-ċertifikati tas-saħħa maħruġin skont ir-regoli tal-Unjoni li kienu japplikaw qabel id-data tal-applikazzjoni ta' din id-Deċiżjoni.
                  
               
                     (14)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Il-lista tat-territorji jew il-pajjiżi terzi li minnhom huwa awtorizzat li jiġu importati l-klieb, il-qtates u l-inmsa skont id-Direttiva 92/65/KEE
            
               1.   Il-konsenji ta' klieb, qtates jew inmsa li huma suġġetti għad-dispożizzjonijiet tad-Direttiva 92/65/KEE għandhom jiġu importati biss jekk it-territorji jew il-pajjiżi terzi li jkunu ġejjin minnhom u kull territorju jew pajjiż terz li jgħaddu minnu fil-vjaġġ ikunu mniżżlin f'waħda mil-listi stabbiliti:
               
                           (a)
                        
                        
                           fil-Parti 1 tal-Anness II tar-Regolament (UE) Nru 206/2010;
                        
                     
                           (b)
                        
                        
                           fl-Anness II tar-Regolament ta' Implimentazzjoni (UE) Nru 577/2013;
                        
                     
                           (c)
                        
                        
                           fl-Anness I tar-Regolament ta' Implimentazzjoni (UE) 2018/659, minbarra dawk il-pajjiżi li għandhom limitu taż-żmien indikat fil-kolonna 16 tat-tabella f'dak l-Anness.
                        
                     
            
               2.   Permezz ta' deroga mill-paragrafu 1, il-konsenji ta' klieb, qtates jew inmsa ddestinati għall-korpi, l-istituti u ċ-ċentri approvati skont id-Direttiva 92/65/KEE għandhom jiġu importati fl-Unjoni biss jekk it-territorji jew il-pajjiżi terzi li jkunu ġejjin minnhom u kull territorju jew pajjiż terz li jgħaddu minnu fil-vjaġġ ikunu mniżżlin fil-lista msemmija fil-paragrafu 1(b).
            
         
         
            Artikolu 2
            Iċ-ċertifikat tas-saħħa tal-annimali għall-importazzjonijiet minn territorji jew minn pajjiżi terzi
            L-Istati Membri għandhom jawtorizzaw biss l-importazzjonijiet ta' klieb, qtates jew inmsa li jikkonformaw mal-kundizzjonijiet li ġejjin:
            
                        (a)
                     
                     
                        ikollhom magħhom ċertifikat tas-saħħa tal-annimali mfassal skont il-mudell stabbilit fil-Parti 1 tal-Anness u li jkun imtela u ġie ffirmat minn veterinarju uffiċjali b'konformità man-noti ta' spjegazzjoni stabbiliti fil-Parti 2 tal-Anness;
                     
                  
                        (b)
                     
                     
                        jikkonformaw mar-rekwiżiti taċ-ċertifikat tas-saħħa tal-annimali msemmi fil-punt (a) rigward it-territorji jew il-pajjiżi terzi li jkunu ġejjin minnhom u kull territorju jew pajjiż terz li jgħaddu minnu, kif imsemmi fil-paragrafi 1(a), (b) u (c) tal-Artikolu 1.
                     
                  
         
            Artikolu 3
            Tħassir
            Id-Deċiżjoni ta' Implimentazzjoni 2013/519/UE titħassar.
            Ir-referenzi għad-Deċiżjoni ta' Implimentazzjoni 2013/519/UE għandhom jinqraw bħala referenzi għal din id-Deċiżjoni.
         
         
            Artikolu 4
            Dispożizzjonijiet tranżizzjonali
            Għal perjodu tranżizzjonali sal-31 ta' Diċembru 2019, l-Istati Membri għandhom jawtorizzaw l-importazzjonijiet fl-Unjoni ta' klieb, qtates u inmsa li jkollhom magħhom ċertifikat tas-saħħa li jikkonforma mal-mudell stabbilit fil-Parti 1 tal-Anness tad-Deċiżjoni ta' Implimentazzjoni 2013/519/UE li ma jkunx inħareġ aktar tard mit-30 ta' Novembru 2019.
         
         
            Artikolu 5
            Applikabbiltà
            Din id-Deċiżjoni għandha tapplika mill-1 ta' Lulju 2019.
         
         
            Artikolu 6
            Destinatarji
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-18 ta' Frar 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 268, 14.9.1992, p. 54.
         
            (2)  Ir-Regolament (UE) Nru 576/2013 tal-Parlament Ewropew u tal-Kunsill tat-12 ta' Ġunju 2013 dwar il-movimenti mhux kummerċjali tal-annimali domestiċi u li jħassar ir-Regolament (KE) Nru 998/2003 (ĠU L 178, 28.6.2013, p. 1).
         
            (3)  Id-Deċiżjoni ta' Implimentazzjoni tal-Kummissjoni 2013/519/UE tal-21 ta' Ottubru 2013 li tistabbilixxi l-lista ta' territorji u pajjiżi terzi awtorizzati għall-importazzjoni ta' klieb, qtates u inmsa u l-mudell taċ-ċertifikat tas-saħħa għal tali importazzjonijiet (ĠU L 281, 23.10.2013, p. 20).
         
            (4)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (ĠU L 73, 11.3.2004, p. 1).
         
            (5)  Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
         
            (6)  Ir-Regolament ta' Implimentazzjoni tal-Kummissjoni (UE) Nru 577/2013 tat-28 ta' Ġunju 2013 dwar id-dokumenti tal-identifikazzjoni tal-mudell għall-moviment mhux kummerċjali ta' klieb, qtates u inmsa, l-istabbiliment ta' listi ta' territorji u pajjiżi terzi u l-format, it-tqassim u r-rekwiżiti lingwistiċi tad-dikjarazzjonijiet li jiċċertifikaw il-konformità ma' ċerti kundizzjonijiet stipulati fir-Regolament (UE) Nru 576/2013 tal-Parlament Ewropew u tal-Kunsill (ĠU L 178, 28.6.2013, p. 109).
         
            (7)  Ir-Regolament ta' Implimentazzjoni tal-Kummissjoni (UE) 2018/659 tat-12 ta' April 2018 dwar il-kundizzjonijiet biex jidħlu fl-Unjoni ekwidi ħajjin u s-semen, l-ova u l-embrijuni tagħhom (ĠU L 110, 30.4.2018, p. 1).
         
            (8)  Id-Deċiżjoni tal-Kunsill 2000/258/KE tal-20 ta' Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandarizazzjoni ta' testijiet seroloġiċi biex issegwi l-effettività tat-tilqim kontra l-idrofobija (ĠU L 79, 30.3.2000, p. 40).
         
            (9)  Id-Direttiva tal-Kunsill 96/93/KE tas-17 ta' Diċembru 1996 dwar iċ-ċertifikazzjoni tal-annimali u tal-prodotti tal-annimali (ĠU L 13, 16.1.1997, p. 28).
         
            (10)  Ir-Regolament ta' Delega tal-Kummissjoni (UE) Nru 1152/2011 tal-14 ta' Lulju 2011 li jissupplimenta r-Regolament (KE) Nru 998/2003 tal-Parlament Ewropew u tal-Kunsill dwar miżuri sanitarji preventivi għall-kontroll tal-infezzjoni Echinococcus multilocularis fil-klieb (ĠU L 296, 15.11.2011, p. 6).
         
            (11)  Ir-Regolament Delegat tal-Kummissjoni (UE) 2018/772 tal-21 ta' Novembru 2017 li jissupplimenta r-Regolament (UE) Nru 576/2013 tal-Parlament Ewropew u tal-Kunsill dwar miżuri sanitarji preventivi għall-kontroll tal-infezzjoni Echinococcus multilocularis fil-klieb, u li jħassar ir-Regolament ta' Delega (UE) Nru 1152/2011 (ĠU L 130, 28.5.2018, p. 1).
         
            (12)  Ir-Regolament ta' Implimentazzjoni tal-Kummissjoni (UE) 2018/878 tat-18 ta' Ġunju 2018 li jadotta l-lista tal-Istati Membri, jew partijiet tat-territorju tal-Istati Membri, li jikkonformaw mar-regoli għall-kategorizzazzjoni stabbilita fl-Artikolu 2(2) u (3) tar-Regolament Delegat (UE) 2018/772 dwar l-applikazzjoni ta' miżuri sanitarji preventivi għall-kontroll tal-infezzjoni Echinococcus multilocularis fil-klieb (ĠU L 155, 19.6.2018, p. 1).
      
      
         
            ANNESS
            IL-PARTI 1
            
               Mudell ta' ċertifikat tas-saħħa tal-annimali għall-importazzjoni fl-Unjoni ta' klieb, ta' qtates u ta' inmsa
            
            Test ta 'immaġni
            
               PAJJIŻ:
               Ċertifikat veterinarju għall-UE
               Parti I: Dettalji tal-konsenja mibgħuta
               I.1. Speditur
               Isem
               Indirizz
               Pajjiż
               Nru tat-telefown
               I.2. Nru ta’ referenza taċ-ċertifikat
               I.2.a.
               I.3. Awtorità kompetenti ċentrali
               I.4. Awtorità kompetenti lokali
               I.5. Destinatarju
               Isem
               Indirizz
               Pajjiż
               Nru tat-telefown
               I.6.
               I.7. Pajjiż tal-oriġini
               Kodiċi ISO
               I.8.
               I.9. Pajjiż tad-destinazzjoni
               Kodiċi ISO
               I.10. Reġjun tad-destinazzjoni
               Kodiċi
               I.11. Post ta’ oriġini
               Isem Numru tal-approvazzjoni
               Indirizz
               Isem Numru tal-approvazzjoni
               Indirizz
               Isem Numru tal-approvazzjoni
               Indirizz
               I.12. Post tad-destinazzjoni
               Isem Numru tal-approvazzjoni
               Indirizz
               I.13. Post tat-tagħbija
               I.14. Data tat-tluq
               I.15. Mezz tat-trasport
               Ajruplan Bastiment Vagun tal-ferrovija
               Vettura tat-triq Mezz ieħor
               Identifikazzjoni
               Referenzi dokumentarji
               I.16. Post ta’ spezzjoni fil-fruntiera tad-dħul fl-UE
               I.17.
               I.18. Deskrizzjoni tal-komodità
               I.19. Kodiċi tal-komodità (Kodiċi tas-SA)
               010619
               I.20. Kwantità
               I.21.
               I.22. Għadd ta’ pakketti
               I.23. Nru tas-Siġill/tal-Kontenitur
               I.24.
            
            Test ta 'immaġni
            
               I.25. Komoditajiet iċċertifikati għal:
               Oħrajn Annimali domestiċi Korpi approvati
               I.26.
               I.27. Għall-importazzjoni jew għad-dħul fl-UE
               I.28. Identifikazzjoni tal-komoditajiet
               Speċi
               (Isem xjentifiku)
               Sistema ta’ identifikazzjoni
               Numru ta’ identifikazzjoni
               Data tat-twelid
               [jj/xx/ssss]
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenza taċ-ċertifikat
               II.b.
               Parti II: Ċertifikazzjoni
               Jiena, il-veterinarju uffiċjali ta’ hawn taħt iffirmat (daħħal isem il-pajjiż terz) niċċertifika li l-annimali deskritti fil-Kaxxa I.28:
               II.1. ġejjin minn stabbilimenti jew negozji deskritti fil-Kaxxa I.11 li huma rreġistrati mill-awtorità kompetenti u mhuma suġġetti għal ebda projbizzjoni minħabba raġunijiet ta’ saħħa tal-annimali, fejn l-annimali jiġu eżaminati regolarment u li jikkonformaw mar-rekwiżiti li jassiguraw it-trattament xieraq tal-annimali li jinżammu hemm;
               II.2. ma wrew ebda sinjal ta’ mard u kienu b’saħħithom biżżejjed biex jinġarru għall-vjaġġ maħsub meta ġew eżaminati minn veterinarju awtorizzat mill-awtorità kompetenti fl-aħħar 48 siegħa qabel il-ħin tat-tluq;
               (1) jew [II.3. huma ddestinati għal korp, istitut jew ċentru deskritt fil-Kaxxa I.12 u approvati skont l-Anness C tad-Direttiva tal-Kunsill 92/65/KEE, u ġejjin minn territorju jew pajjiż terz elenkat fl-Anness II tar-Regolament ta’ Implimentazzjoni tal-Kummissjoni (UE) Nru 577/2013.]
               (1) jew [II.3. kellhom tal-inqas 12-il ġimgħa dakinhar li tlaqqmu kontra r-rabja u għaddew mill-inqas 21 jum wara li tlestiet it-tilqima primarja kontra r-rabja (2) li twettqet skont ir-rekwiżiti ta’ validità stabbiliti fl-Anness III tar-Regolament (UE) Nru 576/2013 tal-Parlament Ewropew u tal-Kunsill, u kull tilqim mill-ġdid sussegwenti twettaq fi żmien il-perjodu ta’ validità tat-tilqima ta’ qabel (3), u
               (1) jew [ġew, jew fil-każ tat-tranżitu, huwa ppjanat li se jgħaddu, minn territorju jew minn pajjiż terz elenkat fl-Anness II tar-Regolament ta’ Implimentazzjoni tal-Kummissjoni (UE) Nru 577/2013 u d-dettalji tat-tilqima attwali kontra r-rabja jinsabu fil-kolonni 1 sa 7 tat-tabella t’hawn taħt;]
               (1) jew [ġew, jew huwa ppjanat li se jgħaddu, minn territorju jew pajjiż terz elenkat fil-Parti 1 tal-Anness II tar-Regolament tal-Kummissjoni (UE) Nru 206/2010, jew elenkat mingħajr limitu taż-żmien fl-Anness I tar-Regolament ta’ Implimentazzjoni tal-Kummissjoni (UE) 2018/659, u
               — id-dettalji tat-tilqima attwali kontra r-rabja jinsabu fil-kolonni 1 sa 7 fit-tabella t’hawn taħt, u
               — mhux iżjed minn 30 jum wara t-tilqima preċedenti (4), u mill-inqas tliet xhur qabel id-data tal-ħruġ ta’ dan iċ-ċertifikat, sar test ta’ titrazzjoni għall-antikorpi tar-rabja fuq kampjun tad-demm li ttieħed mill-veterinarju awtorizzat mill-awtorità kompetenti li wera titru ta’ antikorpi ta’ 0,5 IU/ml (5) jew iżjed, u kull tilqima sussegwenti saret fil-perjodu ta’ validità tat-tilqima preċedenti, u d-data tat-teħid tal-kampjun għall-ittestjar tar-reazzjoni tal-immunizzazzjoni tinsab fil-kolonna 8 tat-tabella t’hawn taħt:]
               Transponder jew tatwaġġ
               Data tat-tilqim [jj/xx/ssss]
               L-isem u l-manifattur tat-tilqima
               Nru tal-lott
               Il-validità tat-tilqima
               Id-data tat-teħid tal-kampjun tad-demm[jj/xx/ssss]
               Kodiċi alfanumeriku tal-annimal
               Data tal-implantazzjoni u/jew tal-qari (6) [jj/xx/ssss]
               Minn[jj/xx/ssss]
               sa[jj/xx/ssss]
               1
               2
               3
               4
               5
               6
               7
               8
               (1) jew [II.4. il-konsenja hija ta’ klieb iddestinati għal Stat Membru elenkat fl-Anness tar-Regolament ta’ Implimentazzjoni tal-Kummissjoni (UE) 2018/878 u l-klieb ġew ittrattati kontra l-Echinococcus multilocularis u d-dettalji tat-trattament li ngħata mill-veterinarju amministranti b’konformitàmal-Artikolu 6 tar-Regolament Delegat tal-Kummissjoni (UE) 2018/772 (7) (8) jinsabu fit-tabella ta’ hawn taħt:
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenza taċ-ċertifikat
               II.b.
               Kodiċi alfanumeriku tat-transponder jew tat-tatwaġġ tal-kelb
               Trattament kontra l-echinococcus
               Il-veterinarju amministranti
               L-isem u l-manifattur tal-prodott
               Id-data[jj/xx/ssss] u l-ħin tat-trattament [00:00]
               Isem b’ittri kapitali, timbru u firma
               ]
               (1) inkella [II.4. il-klieb f’din il-konsenja ma ngħatawx trattament kontra l-Echinococcus multilocularis.]
               Noti
               Dan iċ-ċertifikat huwa validu għal 10 ijiem mid-data tal-ħruġ mill-veterinarju uffiċjali. Fil-każ tat-trasport bil-baħar, il-perjodu ta’ 10 ijiem huwa estiż b’perjodu addizzjonali li jikkorrispondi mat-tul tal-vjaġġ bil-baħar.
               Parti I:
               Kaxxa I.11: Post tal-oriġini: l-isem u l-indirizz tal-istabbiliment minn fejn intbagħtu. Niżżel in-numru tal-approvazzjoni jew tar-reġistrazzjoni.
               Kaxxa I.12: Post tad-destinazzjoni: obbligatorju fil-każ li l-annimali jkunu ddestinati għal korp, istitut jew ċentru approvat bi qbil mal-Anness C tad-Direttiva tal-Kunsill 92/65/KEE.
               Kaxxa I.25: Komoditajiet iċċertifikati għal: immarka
               — “Annimali domestiċi” meta jkunu qegħdin jinġarru klieb (Canis lupus familiaris), qtates (Felis silvestris catus) jew inmsa (Mustela putorius furo) skont l-Artikolu 5(4) tar-Regolament (UE) Nru 576/2013 tal-Parlament Ewropew u tal-Kunsill;
               — “Korpi approvati” meta jkunu qegħdin jinġarru klieb, qtates jew inmsa skont l-Artikolu 13 tad-Direttiva tal-Kunsill 92/65/KEE lejn korp, istitut jew ċentru approvat kif iddefinit fl-Artikolu 2(c) ta’ dik id-Direttiva;
               — “oħrajn” meta jkunu qegħdin jinġarru klieb, qtates jew inmsa skont l-Artikolu 10 tad-Direttiva tal-Kunsill 92/65/KEE.
               Kaxxa I.28: Sistema ta’ identifikazzjoni: agħżel transponder jew tatwaġġ.
               Numru tal-identifikazzjoni: indika l-kodiċi alfanumeriku tat-transponder jew tat-tatwaġġ.
               Parti II:
               (1) Żomm skont ir-rilevanza.
               (2) Kull tilqim mill-ġdid għandu jitqies bħala tilqim primarju jekk ma jkunx ingħata waqt il-perjodu ta’ validità tat-tilqim preċedenti.
               (3) Maċ-ċertfikat għandha tinhemeż kopja ċċertifikata tad-dettalji tat-tilqim u tal-identifikazzjoni tal-annimali kkonċernati.
               (4) It-test ta’ titrazzjoni għall-antikorpi tar-rabja msemmi fil-punt II.3:
               — irid isir fuq kampjun miġbur minn veterinarju awtorizzat mill-awtorità kompetenti, mill-inqas 30 jum wara d-data tat-tilqima u tliet xhur qabel id-data tal-importazzjoni;
               — irid ikollu livell ta’ antikorpi li jinnewtralizzaw il-virus tar-rabja fis-serum ekwivalenti għal 0,5 IU/ml jew aktar;
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenza taċ-ċertifikat
               II.b.
               — irid isir minn laboratorju approvat skont l-Artikolu 3 tad-Deċiżjoni tal-Kunsill 2000/258/KE (il-lista tal-laboratorji approvati tinsab hawn http://ec.europa.eu/food/animals/pet-movement/approved-labs_en);
               — ma hemmx għalfejn jerġa’ jsir fuq annimal li, wara li jkun sarlu t-test u ħarġu riżultati tajbin, ikun tlaqqam mill-ġdid kontra r-rabja waqt il-perjodu ta’ validità tat-tilqima preċedenti.
               Maċ-ċertifikat trid tinhemeż kopja tar-rapport uffiċjali mil-laboratorju approvat dwar ir-riżultati tat-testijiet għall-antikorpi tar-rabja msemmi fil-punt II.3.
               (5) Meta jiċċertifika dan ir-riżultat, il-veterinarju uffiċjali jkun qed jikkonferma li vverifika, bl-aħjar mod li seta’, u fejn meħtieġ billi għamel kuntatt mal-laboratorju indikat fir-rapport, l-awtentiċità tar-rapport tal-laboratorju dwar ir-riżultati tat-test ta’ titrazzjoni għall-antikorpi msemmi fil-punt II.3.
               (6) B’rabta man-nota f’qiegħ il-paġna (3), qabel ma jibda jimtela dan iċ-ċertifikat, jew jingħata ebda tilqim, jew, fejn hemm bżonn, isir xi ttestjar tal-annimali kkonċernati, irid jiġi vverifikat li l-annimali kienu mmarkati qabel it-3 ta’ Lulju 2011, permezz tal-impjant ta’ transponder jew permezz ta’ tatwaġġ li jista’ jinqara faċilment.
               (7) It-trattament kontra l-Echinococcus multilocularis msemmi fil-punt II.4 irid:
               — ikun amministrat minn veterinarju f’perjodu ta’ mhux iktar minn 120 siegħa u mhux inqas minn 24 siegħa qabel il-ħin tad-dħul skedat tal-klieb f’wieħed mill-Istati Membri jew f’xi parti minnu, li huma elenkati fl-Anness tar-Regolament ta’ Implimentazzjoni tal-Kummissjoni (UE) 2018/878;
               — jikkonsisti minn prodott mediċinali approvat li fih id-doża xierqa ta’ prażikwantel jew sustanzi farmakoloġikament attivi, li waħedhom jew flimkien, taw provi li jnaqqsu l-kwantità tal-forma intestinali, matura u immatura, tal-Echinococcus multilocularis fl-ispeċi ospitanti kkonċernata.
               (8) It-tabella msemmija fil-punt II.4 trid tintuża biex tiddokumenta d-dettalji ta’ trattament addizzjonali jekk dan ikun ingħata wara d-data li fiha ġie ffirmat iċ-ċertifikat u qabel id-dħul skedat f’wieħed mill-Istati Membri jew f’xi parti minnu, li huma elenkati fl-Anness tar-Regolament ta’ Implimentazzjoni tal-Kummissjoni (UE) 2018/878.
               Veterinarju uffiċjali
               Isem (b’ittri kapitali): Kwalifika u titlu:
               Data: Firma:
               Timbru:
            
            PARTI 2
            
               Noti ta' spjegazzjoni dwar kif għandu jimtela ċ-ċertifikat tas-saħħa tal-annimali
            
            
                        (a)
                     
                     
                        Fejn iċ-ċertifikat jiddikjara li ċerti dikjarazzjonijiet għandhom jinżammu kif imiss, id-dikjarazzjonijiet li ma jkunux rilevanti jistgħu jiġu ingassati, inizjalati u ttimbrati mill-veterinarju uffiċjali, jew jitħassru għalkollox miċ-ċertifikat.
                     
                  
                        (b)
                     
                     
                        L-oriġinal ta' kull ċertifikat tas-saħħa jrid ikun magħmul minn folja waħda jew, fejn ikun meħtieġ aktar test, irid ikun magħmul b'mod li l-folji kollha jiffurmaw ċertifikat sħiħ integrat li ma jkunx diviżibbli.
                     
                  
                        (c)
                     
                     
                        Iċ-ċertifikat għandu jitħejja b'tal-inqas waħda mill-lingwi uffiċjali tal-Istat Membru fejn jinsab il-post ta' spezzjoni fil-fruntiera tad-dħul tal-konsenja fl-Unjoni, u bil-lingwa tal-Istat Membru tad-destinazzjoni. Madankollu, dawk l-Istati Membri jistgħu jawtorizzaw il-ħruġ taċ-ċertifikat bil-lingwa uffiċjali ta' Stat Membru ieħor, u jekk hemm bżonn ikollu traduzzjoni uffiċjali mehmuża miegħu.
                     
                  
                        (d)
                     
                     
                        Jekk għal raġunijiet ta' identifikazzjoni tal-oġġetti fil-konsenja (skeda fil-punt I.28 tal-mudell taċ-ċertifikat tas-saħħa tal-annimali), jinhemżu maċ-ċertifikat folji ta' karta addizzjonali jew dokumenti ta' appoġġ, dawk il-folji ta' karta jew dokument iridu jitqiesu ukoll bħala parti miċ-ċertifikat oriġinali billi jiġu ffirmati u ttimbrati fuq kull waħda mill-paġni mill-veterinarju iffiċjali.
                     
                  
                        (e)
                     
                     
                        Meta ċ-ċertifikat, inklużi l-folji jew id-dokumenti addizzjonali msemmija fil-punt (d), ikun magħmul minn aktar minn paġna waħda, fil-qiegħ ta' kull paġna jrid ikun hemm in-numru tal-paġna min-numru totali tal-paġni, u man-naħa ta' fuq tagħha jrid ikollha n-numru tar-referenza taċ-ċertifikat li jkun ingħata mill-awtorità kompetenti.
                     
                  
                        (f)
                     
                     
                        Iċ-ċertifikat oriġinali għandu jimtela u jkun iffirmat minn veterinarju uffiċjali tat-territorju jew tal-pajjiż terz li jkun qed jesporta. L-awtorità kompetenti tat-territorju jew tal-pajjiż terz li qed jesporta għandha tiżgura li jiġu osservati r-regoli u l-prinċipji taċ-ċertifikazzjoni ekwivalenti għal dawk stipulati fid-Direttiva 96/93/KE.
                     
                  
                        (g)
                     
                     
                        Il-kulur tal-firma għandu jkun differenti minn dak tal-istampar. Dan ir-rekwiżit japplika wkoll għat-timbri li ma jkunux ibbuzzati jew b'marka tal-ilma.
                     
                  
                        (h)
                     
                     
                        In-numru ta' referenza taċ-ċertifikat imsemmi fil-kaxxi I.2 u II.a. għandu jinħareġ mill-awtorità kompetenti tat-territorju jew tal-pajjiż terz esportatur.